Potpisano 50 ugovora energetske sanacije\nTV Novi Bečej • Danilo Gurjanov • 20. oktobar 2021. • 15:12 •\nPotpisivanje trojnog ugovora u zgradi Opštinske uprave u Novom Bečeju\nPotpisivanjem trojnih ugovora između opštine Novi Bečej, izvođača radova i građana, krajnjih korisnika, novobečejska lokalna samouprava nedavno je uspešno završila postupak u okviru realizacije prvog Javnog poziva za sufinansiranje mera energetske sanacije porodičnih kuća i stambenih zgrada. Podsetimo, Ministarstvo rudarstva i energetike Republike Srbije i opština Novi Bečej sufinansiraju do 50 posto prihvatljivih troškova po ovom konkursu.\nOpština Novi Bečej se može pohvaliti da je među prvima uspešno realizovala pomenuti postupak, istakao je ovom prilikom predsednik opštine, Saša Maksimović: Mogu sa ponosom da kažem da je opština Novi Bečej jedna od tri lokalne samouprave koja je već sprovela postupak, dakle i javne nabavke i konkursa, odnosno potpisivanja ugovora sa građanima. To je zaista dobra vest, jer koristimo priliku lepog vremena da građanima omogućimo eregetsku efikasnost što pre, kako bi imali manje račune za grejanje Što se nas tiče, zaštita životne sredine nam je na prvom mestu, dakle ovo je korist i državi, a i naših građana.\nPrema rečima inspektora za zaštitu životne sredine Žive Neatnice, načelnika Odeljenja za inspekcijske službe u Opštinskoj upravi Novi Bečej, na javni poziv podneto je 63 zahteva građana, od čega i jedna stambena zajednica: Ministarstvo rudarstva i enregtike po prvi put u saradnji sa opštinom Novi Bečej realizuje ovaj program sufinansiranja mera energetske sanacije. Na konkurs se javilo 63, od čega je 50 prošlo selekciju. Devedeset i pet posto njih se javilo za zamenu stolarije, dakle, prozora i vrata, dok se preostali broj njih prijavio za termičku izolaciju i za nabavku kotlova na biomasu. Nakon potpisivanja ugovora predstoji izvođenje radova. Inače, za ove namene izdvojeno je 4,8 miliona dinara od čega je polovinu sredstava obezbedila Republika Srbija, a drugu polovinu opština Novi Bečej. Po pojedinačnoj prijavi maksimalno dodeljen iznos je 100 hiljada dinara za nabavku i ugradnju stolarije, 120 hiljada za termoizolaciju, dok je za nabavku kotlova on 85 hiljada dinara.


Radio Tivat | Vodovodi da budu samoodrživi i finansijski stabilni\n12 апр Vodovodi da budu samoodrživi i finansijski stabilni\nPosted at 18:07h in Društvo\tby\tDragan Popadic\nFokus interesovanja Regulatorne agencije za energetiku je sistem u kom će vodovodi biti samoodrživi i finansijski stabilni, poručio je predsjednik Odbora te Agencije Branislav Prelević na okruglom stolu održanom u Podgorici, u okviru javne rasprave za podzakonske akte u vezi sa regulisanim komunalnim djelatnostima.\nPrelević je istakao da je metodologija zasnovana na principima koje upotrebljavaju regulatori širom Evrope i svijeta. Istovremeno, ukazao je da je rezultat regulacije koju sprovodi Regulatorna agencija za energetiku u energetskom sektoru stanje u energetskim kompanijama koje je na mnogo većem nivou razvijenosti u odnosu na vodovodne kompanije.\n“Cilj nam je da to napravimo i sa vodovodnim kompanijama”, rekao je Prelević.\nRukovoditeljka službe za regulisane komunalne djelatnosti u Regulatornoj agenciji za energetiku Dragana Bjelobrković Vukčević ukratko je predstavila Nacrte predmetnih akata i metodološka rješenja i principe na kojima se isti zasnivaju.\n“Metodologija je instrument za vodovodna preduzeća na osnovu kojih će da utvrde cijenu svojih usluga. Jedan od principa na kojima se zasniva metodologija za određivanje cijena za obavljanje regulisanih komunalnih djelatnosti je da se cijena određuje za područje pružanja usluge, kao i da se cijena određuje po principu povrata opravdanih troškova koje vršioci imaju u obavljaju regulisane komunalne djelatnosti”, rekla je Bjelobrković Vukčević.\n“Nacrtom pravila o minimumu kvaliteta i obima poslova za obavljanje regulisanih komunalnih djelatnosti stvaraju se uslovi da vršioci regulisanih komunalnih djelatnosti ispunjavaju svoje obaveze blagovremeno, kontinuirano i efikasno, vodeći računa da se regulisane komunalne djelatnosti obavljaju u javnom interesu, odnosno u interesu korisnika koji plaćaju tu uslugu”, kazala je Bjelobrković Vukčević.\nPredstavnik Regionalnog vodovoda Crnogorsko primorje Predrag Bjelobrković istakao je da treba odložiti donošenje podzakonskih akata zbog najavljene izrade novog Zakona o vodnim uslugama, a kao jedan od razloga je naveo i nerazjašnjena pitanja evidencije komunalne infrastrukture koja se koristi za obavljanje regulisanih komunalnih djelatnosti.\nPredstavnica Sekretarijata za komunalne poslove i saobraćaj Milka Šćepović rekla je da su trenutno na snazi stari cjenovnici, jer ne postoje podzakonski akti na osnovu kojih će se sačiniti novi i izjednačiti cijene za fizička i pravna lica. Smatra dalje da, iako je u pripremi novi Zakon o vodnim uslugama, da metodologiju koju je pripremila Regulatorna agencija za energetiku treba donijeti na osnovu Zakona o komunalnim djelatnostima, zbog obaveza izjednačavanja cijena. Sa potrebom donošenja ovih akata saglasila i predstavnica Zajednice opština Crne Gore, Sanja Živković, posebno zbog obaveza primjene važećeg Zakona o komunalnim djelatnostima.\nIzvršni direktor preduzeća Vodovod i kanalizacija Filip Makrid rekao je da se donošenjem predloženih akata mora voditi računa o prelaznom periodu za izjednačavanje cijena i smatra da u tom pravcu treba ostvariti komunikaciju sa nadležnim Ministarstvom, kako bi se stvorili uslovi za postepeno izjednačavanje cijena za pravna i fizička lica, da se ne bi napravila šteta kako vodovodima tako i građanima naglim izjednačavanjem cijena. Saglasan je sa ocjenom koja je preovladala na skupu da su metodologije kao i ostala akta dobra osnova za uredjenje stanja u sektoru vodosnabdijevanja.


ŽIVA BIĆA NA STRUJU – Nauka kroz priče\nŽIVA BIĆA NA STRUJU\nVerovatno se niste često pitali zašto umesto tri obroka dnevno, dve užine i nešto tečnosti jednostavno sebe ne uključite u električnu mrežu i tako se, brzo i efikasno, snabdete energijom (kao što, na primer, punite telefon i druge uređaje).\nKoliko god ova ideja delovala suludo (i nemojte je pokušavati kod kuće!), postoje živa bića koja se zaista energijom snabdevaju direktno iz struje. Ako u zemlju zabodete elektrodu i u nju “upumpavate” elektrone, pojaviće se ova stvorenja – žive ćelije koje jedu elektricitet. Reč je o takozvanim električnim bakterijama, od kojih su danas poznata dva tipa, Shevanella i Geobacter.\nKako Katarina Brahic piše u članku “Electricity Eaters” za poslednji broj magazina New Scientist, ova bića koriste energiju u svom najčistijem obliku – elektrone sa minerala i metala. Kenet Nilson sa Univerziteta Južna Kalifornija u Los Anđelesu gaji ove organizme direktno na elektrodama, održavajući ih živim samo na elektricitetu i ničemu drugom, bez šećera i bilo kakvih drugih nutrijenata.\nElektrične bakterije spadaju u veliku porodicu anaerobnih stvorenja kakvih je na Zemlji oduvek bilo, a kojima nije potreban kiseonik. Većina živih bića uobičajeno koristi kiseonik, a energiju crpi iz šećera, koju potom skladišti pomoću zakozvanih ATP molekula, dok bakterijama na struju sve to nije potrebno.\nIstraživanja ovih i njeima srodnih stvorenja započela su još pre nekoliko decenija. Prva izolovana vrsta u porodici Geobacter bila je Geobacter metallireducens koju je 1987. otkrio Derek Lavli na reci Potomak u Vašingtonu. Poslednjih godina sve veći broj istraživača bavi se električnim bakterijama. Neke od ovih vrsta se koriste za biodegradaciju zbog svojih sposobnosti da razgrađuju zagađivače na bazi ulja kao i radioaktivne materije.\nM. Đ / S. B.


MINI LIGA: Takmičari bez premca na stazi KARTING CENTRA F1\nPonedjeljak, 11.09.2017 | 12:38\nNovi ciklus takmičenja u okviru Mini lige, donio je sjajne rezultate na stazi Karting centra F1.\nVeliko interesovanje vozača, i ovaj put je opravdalo činjenicu da nije lako doći do prvog mjesta jer je konkurencija sjajna.\nVeć u prvom kolu imamo sjajno vrijeme, koje je ostvario Alen Piranić.\nAko mislite da vi možete bolje, priključite se već danas takmičenju na stazi Karting centra F1.\nInače, Karting centar F1 je će narednog vikenda, tačnije u nedjelju 17. septembra, organizovati takmičenje za novinare, gdje će predstavnici „sedme sile“ pokazati ko je od njih najbrži za volanom, pa dobra zabava sigurno neće izostati.\nKarting centar F1 se nalazi na prostoru nekadašnje fabrike „Radoje Dakić“, i na usluzi vam je svakog dana od 10h do 00h, pa iskoristite ove prijaten septembarske dane za vožnju za pamćenje!


Vlast optužila Borka Stefanovića da svojim prebijanjem vraća Srbiju u devedesete - Njuz.netNjuz.net\nDelije ispred Zvezdinog stadiona postavile belu tehniku iz Vukovara\nBEOGRAD, 26. novembar 2018, (Njuz) – Vladajuća koalicija optužila je lidera Levice Srbije Borka Stefanovića da je svojim prebijanjem u petak uveče vratio Srbiju u mračne devedesete godine prethodnog veka.\nPremijerka Ana Brnabić ocenila je da je skandalozna činjenica da je Stefanović primio nekoliko udaraca u potiljak kao da ne živi u dvadesetprvom veku već u doba Slobodana Miloševića i radikala “koje smo svi jedva čekali da zaboravimo”.\n– Ako Borko Stefanović želi da bude prebijan, onda mu poručujem da za njega nema mesta u 2018. godini već slobodno može da se vrati u neku 1996. gde je takvima kao što je on, dakle prebijanima, i mesto – napomenula je premijerka – Zamislite šta će strani investitori pomisliti o našoj zemlji zbog takvih primitivaca kao što je Borko Stefanović koji u eri digitalizacije bude prebijen na tako analogni način – upitala je premijerka.\nStručnjaci se slažu da je prebijanjima i prebijanima mesto u prošlosti.\n– Ako Borko Stefanović i članovi njegove stranke žele da budu napadani i brutalno prebijani od strane bilo koga, moraju da budu svesni da to ugrožava imidž Srbije u svetu i da su slike okrvavljenih košulja više primerene za devedesete godine prošlog veka – kaže ekspert za unutrašnji marketing Srbije Nebojša Krstić.\nKako se nezvanično saznaje, vlast će se potruditi da se Borko Stefanović i njemu slični, u slučaju da nastave da budu prebijani, svim diplomatskim sredstvima sakriju od očiju stranih zvaničnika “kako bi se očuvao pozitivan imidž naše zemlje koji sada uživa u svetu.”\nTagovi: Borko Stefanović, Devedesete, napad, Prebijanje\nmilan (nisam odavde) 26/11/2018 u 16:18\nPonašanje pomenutog je još skandaloznije kad se zna da je dozvolio da ga prebiju baš u ovom trenutku, kako bi što neprimetnije promaklo povećanje harača na računu za struju!\nVlada 27/11/2018 u 01:19\nDrugari se potukli, sve je to ista Tnt družina, ko nam vlada dobro da smo živi. Ne znam postoji li predsednik koji se više pojavljuje na tv, ustvari on je dodatak na račun za struju.\nvoya montoya 27/11/2018 u 13:21\neto zasto ce ripiti TV pretplata,da stvarnost gledamo i ocima SzS,i za samo 70 dindzi gledamo novi ciklus serije VEC VIDJENO NAD SENKOVITOM SRBIJOM…1941….pupupupu…..nnccc\nSerija PRISAJEDINJENJE,snima se u kooprodukciji RTV AL i RTV tzv. K…Cuvajmo nasa vekovna TV ognjista,i TV stabilizatore slike Srbije,dok ne stigne digitalizacija…


Opširnije: Karakteristike direktne prodaje\nOpširnije: Šta je e-trgovina?\nPoslednjih 30 godina, prodajom hrane u Svetu dominiraju supermarketi koji se sve više snabdevaju uvezenom hranom. Kupci u supermarketima imaju pristup jeftinoj, raznovrsnoj hrani, uvezenoj iz celog sveta i dostupnoj tokom cele godine. Trend supermarketa da uvoze hranu iz dalekih prostora ima ozbiljne posledice na razvoj lokalnih poljoprivrednih gazdinstava i lokalnih prerađivačkih poljoprivrednih kompanija. Na primer, u Velikoj Britaniji četiri najveća supermarketa kontrolišu 75% ukupne prodaje!\nOpširnije: Supermarketi i monopolizacija


Cryptzone na tržištu Srbije - Biznis i Finansije\nHome\tTekstoviNove tehnologije\tCryptzone na tržištu Srbije\nCryptzone na tržištu Srbije\nby bifadmin 26. maja 2011.\nBeogradska kompanija Singi inženjering, ko ja se duže od 10 godina bavi problematikom in formatičke sigurnosti, pored dobro poznatih proizvoda kompanija Kaspersky Lab i Acronis, odnedavno domaćem tržištu nudi i rešenja švedske kompanije firme Cryptzone. Kako se sve veće količine osetljivih podataka prenose, čuvaju i distribuiraju, stručnjaci kompanije Singi su dugo i detaljno testirali različita reše nja koja sprečavaju nevolašćeno korišćenje in formacija i njihov odliv. Na kraju su odabrali proizvode kompanije Cryptzone i na taj način u potpunosti zaokružili ponudu u oblasti infor matičke bezbednosti i zaštite podataka.\n“Naš slogan glasi ‘Singi čuva’. Sada, sa reše njima Cryptzone, Acronis i Kaspersky Lab našim korisnicima možemo u potpunosti da pomo gnemo da sačuvaju svoje podatke i osetljive informacije“, izjavio je direktor Singi-ja Alek sandar Marinović. Cryptzone rešenja koriste jedinstvene i patentirane tehnologije za šifrova nje, i potpuno su kompatibilna sa zakonima o privatnosti Evropske unije i SAD.\nZavršena fabrika Aromatiksa u Novom Sadu\nOtvoren digitalni arhiv RGZ-a


Pomenom u hramu u Reljevu obeležen egzodus sarajevskih Srba\nTanjug 15. marta 2022. 13:20\nBANJALUKA – U Hramu Prenos moštiju Svetog Nikolaja Mirlikijskog Čudotvorca u Reljevu, kod Sarajeva, danas je služen pomen povodom obeležavanja 26 godina od egzodusa sarajevskih Srba.\nPomen su služili starešina ovog hrama protonamesnik Duško Lalović i jerej Nemanja Lazić, glavni vojni sveštenik Srpske pravoslavne crkve u Oružanim snagama BiH.\nGradonačelnik Istočnog Sarajeva Ljubiša Ćosić rekao je da je današnji događaj sećanje na srpski narod koji je pre 26 godina na ovim prostorima činio 10 odsto Republike Srpske i kada ih je više od 100.000 napustilo vekovna ognjišta, stvarajući zalog za opstanak Republike Srpske.\n„Ovaj narod pre 26 godina niko nije pitao da li treba da pripadnu Republici Srpskoj ili Federaciji BiH u okviru Dejtonskog mirovnog sporazuma. Nažalost, ovaj prostor Reljeva i šire okoline pripali su FBiH“, naveo je Ćosić.\nOn je podsetio da su nakon odbrambeno-otadžbinskog rata Srbi iz sarajevskih opština bili primorani da napuste svoje domove, jer nisu mogli da veruju federalnim vlastima da će im pružiti bezbednost i zaštititi imovinu.\nPrema njegovim rečima, Srbi su na ovim prostorim stradali kroz vekove, da bi im se nakon dva svetska rata i poslednjeg tragičnog sukoba u BiH desio egzodus.\nĆosić je naglasio da su sarajevski Srbi kao svoj zalog stvaranju Republike Srpske dali područje na kome su vekovima živeli.\n„Na nama je danas obaveza da se svakog 15. ili 16. marta kao i svakog drugog dana u godini setimo naših predaka sa istorio-geografskih i duhovnih srpskih prostora Ilidže, Grbavice, Rajlovca, Reljeva, Vogošće, Hadžića…“, naveo je on.\nĆosić je istakao i značaj reljevske Bogoslovije, koja je pre 140 godina, bila hram pravoslavnih bogoslova.\n„Nažalost, danas svedočimo činjenici da oko 157.000 Srba živi daleko od svojih domova, što na području Istočnog Sarajeva, što na drugim delovima Republike Srpske, Srbije, Crne Gore i u dijaspori, a prema popisu stanovništva iz 1971. godine, srpski narod je na ovim prostorima bio u većini, da bi ih u Sarajevu ostalo tek oko 5.000“, rekao je gradonačelnik Istočnog Sarajeva.\nPredsednik Skupštine grada Istočno Sarajevo Branko Koroman poručio je da današnji događaj kod Crkve u Reljevu predstavlja početak obeležavanja stradanja sarajevskih Srba nakon tragičnog sukoba u BiH.\nPrema njegovim rečima, odlazak oko 120.000 Srba iz Sarajeva govori o njegovom dvostrukom stradalništvu – u borbi za mir, slobodu i za svoja ognjišta, i drugi put kada su bili prisiljeni da se isele, a da u konvojima ponesu i posmrtne ostatke oko 1.000 svojih najmilijih.\nSrpski povratnik u Reljevo Milomir Damjanović zahvalio je predstavniicma Srpske pravoslavne crkve, grada Istočno Sarajevo i opštine Istočno Novo Sarajevo za organizaciju ovog obeležavanja i apelovao na vlasti Republike Srpske da se aktivnije uključe u podršku Srbima koji su odlučili da se vrate i žive na svojim domaćinstvima na području Reljeva i okoline, prenela je Srna.\nKolorado: Od sunčanih 32 stepena, do snega za samo 24 sata\nSpanija ce dozvoliti ulaz nevakcinisanima iz zemalja van EU\nRuski helikopteri ‘Aligator’ uništili vojnu…\nSvetska zdravstvena organizacija: Potvrđena 92 slučaja…\nBroj obolelih od majmunskih boginja povećan na 92\nUkrajinske snage granatirale gradove Pervomajsk i Jasinovatu\n09:08: Na Batrovcima i Šidu teretnjaci čekaju oko sat vremena\n09:05: Hitna pomoć Beograda: Mirna noć, jedna saobraćajna nezgoda


IslamBosna » Protest majki Srebrenice: Milošević je zaistoriju nevin, a za nas će uvijek biti zločinac\nProtest majki Srebrenice: Milošević je zaistoriju nevin, a za nas će uvijek biti zločinac\nhaag, karadzic, milosevic, mladic, seselj, Srbija, srebrenica\nČlanice Udruženja „Žene Srebrenice“ danas su, kako to već punih 16 godine čine svakog jedanestog u mjesecu, mirnim protestom na ulicamaTuzle ponovo ukazale na razmjere zločina genocida počinjenog nad civilima Srebrenice.\nNekoliko stotina majki, kojima su se, uz pedesetak članica Udruženja „Zemzem“ iz Slovenije, pridružile i znatan broj Tuzlanki, pronijele su gradom jastučiće na kojima su izvezena imena njihove ubijene djece.\n– Nažalost, Slobodan Milošević, jedan od najvećih krivaca za sve što se dogodilo u posljednjem ratu, pa i genocid u Srebrenici, umro je, a da nije dočekao izricanje kazne. Za istoriju on će biti nevin, a za nas zauvijek će ostati zločinac. Tribunal u Hagu, kako je to dozvoljavao Miloševiću, danas dozvoljava i zločincima Karadžiću, Šešelju, Mladiću da od sudnice prave cirkus i tako otežu sa procesom, kazala je Hajra Ćatić, predsjednica udruženja „Žene Srebrenice“.\nSrebreničanke su, posebno, ogorčene na činjenicu da se u procesu protiv zločinca Radovana Karadžića, pojavljuju oficiri VRS koji na sudu očigledno brane Karadžića, iako su svjedoci Tužilaštva.\n-Ti ljudi, kakav je i Manojlo Milovanović, umjesto da su iza rešetaka, danas pod zakletvom lažu da su naša djeca ginula u vojnim operacijama, a ne da su ih s povezima na očima strijeljali njegovi i Mladićevi vojnici. Tražit ćemo odgovore od domoaćeg pravosuđa, koje svakodnevno pritvara pripadnike Armije BiH za izmišljene zločine, da, ako to već nije učinjeno, pokrene istragu protiv Milovanovića – kazale su nam majke Srebrenice.\nInače, gošće iz Slovenije koje su danas pružile podršku ženama Srebrenice, posjetile su i Memorijalni centar Potočari, te položile cvijeće na Kapiji mjestu stradanja tuzlanske mladosti.


Podigni nivo hormona sreće prirodnim putem - bez razvijanja zavisnosti - WANNABE MAGAZINE\nPodigni nivo hormona sreće prirodnim putem – bez razvijanja zavisnosti\nZnamo da je naše stanje sreće i zadovljstva u direktnoj vezi sa lučenjem hormona dopamina, ali možda ne znamo da se u odnosu na dopamin može razviti zavisnost. Isto je kao sa drogom i drugim zavisnostima – postajemo tolerantni na male doze i potrebne su nam sve veće da bi nas “radile”. Potrebno je da razvijemo životni stil, koji obezbeđuje stabilne količine dopamina, da ne bismo pribegavali potrazi za uzbuđenjima i nezdravim sredstvima, zarad jače stimulacije i osećanja euforije.\nKad se dobro organizujemo i završavamo svoje obaveze na vreme, bez obzira da li su to neke obične, kućne stvari, ili nešto važno i poslovno, nivo dopamina nam se povećava i ostaje stabilan, ako stalno tako funkcionišemo. Ko ne poznaje zadovoljstvo zbog postignuća, zbog toga što je “sve završeno, a još je dan” uskraćen je za vitalno osećanje ispunjenosti i zadovoljstva. Za još bolji učinak, stručnjaci savetuju da obaveze zapišemo i kad ih završimo, da ih precrtamo.\nKada radimo nešto kreativno, potpuno smo time obuzeti, fokusirani i koncentrisani. U stanju stvaralačkog naboja osećaj zadovoljstva struji kroz nas, ništa nam ne smeta i ništa nas ne ometa – priliv dopamina je evidentan. Pronađi onu aktivnost koja ti omogućava da se ovako osećaš i imaj u vidu da se kreativnost izražava na svim poljima, a ne samo u umetnosti.


Izvor: HotSport.rs, 30.Nov.2020, 20:18\nČuveni trener smatra da niko ne poseduje ono što je Maradona imao! Žorž Žesus, šef stručnog štaba Benfike, govorio je o nedavno preminulom legendarnom Dijegu Armandu Maradoni. -Maradona je bio vrhunski igrač i, za razliku od mnogih, imao je strast prema fudbalu. Bio je rođeni fudbaler, nije produkt nekog ozbiljnog rada. Takav je rođen- istakao […]\nThe post ISKUSNI STRUČNJAK TVRDI: ‘Maradona je imao strast prema fudbalu, ali Mesi nema’ appeared first on HotSport - Najnovije sportske vesti - Sve na jednom mestu.\nPortugalac objasnio ključnu razliku između Maradone i Mesija\nIzvor: B92, 01.Dec.2020, 14:35\nPortugalski trener Žorž Žezus govorio je o Dijegu Armandu Maradoni i Lionelu Mesiju...On je prvo objasnio šta je to legendarnog igrača, koji je preminuo u 61. godini, razlikovalo od svih ostalih fudbalera..."Maradona je bio vrhunski igrač i, za razliku od mnogih, imao je strast prema fudbalu. Bio...


Nacionalizam doživeo istorijski poraz?\nDa li je nacionalistički projekat u Srbiji, nakon svih izgubljenih ratova i poraza, izvan i unutar Srbije, doživeo poraz? Ako jeste, je li taj poraz definitivno završeno istorijsko poglavlje ili je u pitanju samo zamor, nakon čega se može očekivati pozicionisanje nosilaca nacionalističke agende za neku novu povoljnu priliku?\nProtesti zbog hapšenja Radovana Karadžića, koji su u Beogradu okupili svega nešto više od par stotina pripadnika marginalnih ultradesnih organizacija, nekoliko radikalskih prvaka i navijače fudbalskih klubova, dokaz su da je radikalni nacionalistički projekat u Srbiji poražen. To, razume se, ne znači da nema nacionalizma ili nacionalista, ali njihova snaga ne prelazi više kritičnu masu ili kritičnu tačku iz koje bi predstavljala ozbiljnu pretnju po zemlju i po okolinu, uverena je Sonja Liht, predsednica Fonda za političku izuzetnost.\n„Može Aleksandar Vučić da preti koliko hoće, međutim, njihove pretnje su jedno, a stvarnost je drugo. Konačno, mi znamo da je veliki broj onih koji glasaju za radikale, a glasaju za njih zato što su nezadovoljni, što se osećaju uskraćeni, prikraćeni, frustrirani, a ne zato što su radikalni.“\nPolitikolog Jovan Komšić, na drugoj strani, nije uveren da je radikalni nacionalizam u Srbiji definitivno završio svoj pir s kraja dvadesetog i početka dvadeset prvog veka.\n„Nacionalizam će, i podrška takozvanoj nacional-patriotskoj formuli države i nacije, već viđenoj proteklih decenija zavisiti od uspeha evropskog projekta, i od ekonomskog boljitka koji će proširiti krug zadovoljnih klasa u Srbiji. Trenutno, mene raduje činjenica da građani nisu prihvatili da im perjanica u političkim izrazima nezadovoljstva budu čelnici radikalnih političkih partija i navijači beogradskih fudbalskih klubova, i da finale bude paljevina viđena pre nekoliko meseci.“\nDobra vest je to što je projekat radikalnog nacionalizma u Srbiji poražen, ali brine pojava koja, doduše, nije samo srpski, nego je i svetski problem, kaže Sonja Liht:\n„Radikalni nacionalizam i na drugim mestima, vrlo često, pa čak i tamo gde ga nije bilo, zamenjuje jedan vrlo izraziti populizam. To je jedna druga pojava, a ni ona nije dobra. Mislim da upravo izgradnjom institucija, insistiranjem da se što više građana uključi u debate o najbitnijim pitanjima, tako se upravo prevazilazi opasnost od tog novog -izma, a to je snažan populizam. “\nGrađani Srbije ukazali su poverenje projektu proevropske politike i proevropske Srbije, ali taj kredit nije ireverzibilan, ako se prokocka, mogu se ponovo zavijoriti već viđene nacional-patriotske zastave, upozorava Jovan Komšić.\n„Sada je na političarima država koje čine Evropsku uniju, a onda najviše na političarima koji vode državu Srbiju, da obezbede, da se ubrzo otvore šanse i realizuje nešto kvalitetnije od onih predizbornih obećanja koja su data. Ukoliko to izostane, sledeća kriza izneverenih očekivanja itekako će imati potencijale da bude artikulisana na način masovnih nezadovoljstava gde ponovo mogu zavijoriti stare, već viđene, još radikalnije, nacional-patriotske zastave.“


9. maja, 2021 Vesti iz Francuske Napišite komentar\nOno što je potpuno novo, jeste kvalifikacija zemalja po bojama u zavisnosti od broja zaraženih korona virusom. Vlada radi na sistemu trikolorne klasifikacije za zemlje prema intenzitetu epidemije Covid-19, ovaj proces otvaranja je ubrzan pogotvo zbog građana koji žele da putuju van Francuske, izjavio je državni sekretar za turizam Jean-Baptiste Lemoine.\n,,Što se tiče zemalja koje su izvan evropskog prostora, (…) postoje određene zemlje, kao što vidimo, gde su varijante i dalje vrlo aktivne, (…) i zato ćemo raditi na spiskovima i bojama „zelene“, „narandžaste“, „crvene“ zemlje“, objasnio je Jean-Baptiste Lemoine u Evropi 1.\n,,Radimo na tim listama u vladi, a takođe i sa našim evropskim kolegama”, dodao je on. Vlada najavljuje da bi ovaj sistem kvalifikacije zemalja trebao biti pokrenut ,,do kraja meseca”, rekla je pratnja državnog sekretara AFP-u, dodajući da će ove liste biti ažurirane u skladu sa razvojem epidemije na dotičnim teritorijama.\nTagovi: covid - kvalifikacije - ZEMLJE


CyberKnife – robotizovani pomoćnik za hirurge CyberKnife – robotizovani pomoćnik za hirurge – Personal magazin\nCyberKnife – robotizovani pomoćnik za hirurge\n“Sajbernajf” (CyberKnife) sistem, prvi i jedini robotizovani sistem za radiohirurgiju na svetu, stvoren da uklanja tumore na bilo kojem delu tela sa milimetarskom preciznošću, predstavljen je danas u beogradskom hotelu “Kontinental”.\nO začecima robotizovanog sistema za radiohirurgiju početkom 80-tih, njegovoj prvoj primeni 1996. godine i prednostima primene tog sistema domaćim stručnjacima predavanje je održao neurohirug sa kalifornijskog Univerziteta Stanford Džon Adler.\nKomentarišući oblik robotizovane radiohirurgije, direktor Instituta za onkologiju i radiologiju Srbije Nenad Borojević je rekao da je ona specifična po tome što se uzani snop iks zraka proizvodi u jednom specijalnom aparatu koji se nalazi na vrhu ruke robota koja može da se pokreće u svim smerovima prema određenom programu i planu.\nBorojević je dodao da se pacijent kod koga se sprovodi ta vrsta zračenja nalazi na krevetu koji je takođe pokretljiv u svim smerovima što je veoma bitno jer tumori koji se na ovaj način zrače bivaju sinhrono i kontinuirano “pogođeni” snopom tih zraka, a sprovođenje zračenja prati kretanje pacijenta koji se nalazi na stolu.\n“U ovom momentu ‘Sajbernajf’ predstavlja najbliži korak idealu sprovođenja zračne terapije, a to znači da snop zračenja pogađa samo tumorske ćelije, a ne zdrave”, kazao je Borojević.\nOn je istakao da ta tehnologija omogućava sprovođenje zračenja za relativno male tumore, bez obzira gde su oni lokalizovani, među kojima su mozak, pluća, jetra, prostate, kao i da se radi na proučavanju uloge ovog lečenja kod tumora pankreasa i dojke.\nProfesor Adler je, između ostalog, ukazao da se pre tretmana sa “Sajbernajf” sistemom pacijent podvrgava snimanju da bi se odredila veličina, oblik i lokacija tumora, a procedura počinje sa standardnim skenerom visoke rezolucije, dok za određene tumore mogu biti korišćene tehnike kao što su magnetna rezonanca, angiografija i slično.\nPosle skeniranja, slikovni podaci se digitalnim putem transferišu do radne stanice za planiranje tretmana “Sajbernajf” sistema, gde obučeni lekar utvrđuje tačnu veličinu, oblik i lokaciju tumora koji će biti tretiran i zdravo tkivo u okolini tumora koje mora biti izbegnuto.\nPosle toga, kvalifikovani doktor i/ili radiolog ili fizičar koriste “Sajbernajf” softver da bi stvorili plan tretmana koji će obezbediti potrebnu dozu zračenja za identifikovani tumor, pri čemu će izbeći oštećenja zdravog tkiva u okolini tumora.\nTokom “Sajbernajf” procedure pacijent je udobno smešten na stolu za terapiju, koji automatski pozicionira pacijenta, a anestezija nije potrebna zato što je procedura bezbolna i neinvazivna.\nTerapija, koja uglavnom traje između 30 i 90 minuta, najčešće sadrži plansko obrađivanje između 100 i 200 radiacionih bimova poslatih iz različitih pravaca, svaki u trajanju od 10 do 15 sekundi.\nPraćenje slikama, najčešće putem skenera ili magnetnom rezonancom se izvodi nedeljama i mesecima posle terapije da bi se potvrdilo uništenje i eventualna eliminacija lečenog tumora.\nTerapija, koja traje od jedne do pet poseta (tretmana) povećava kvalitet života pacijenata tokom i posle lečenja, neinvazivna je alternativa operativnom zahvatu, bezbolna je terapija koja ne zahteva anesteziju, posle nje su zapaženi minimalni propratni efekti, oporavak podrazumeva dnevni tretman sa kratkim ili bez perioda oporavka.\nDo danas je više od 30.000 pacijenata širom sveta lečeno “Sajbernajf” automatskim radio hirurškim sistemom, a od jula 2006. godine više od 50 odsto ukupnih “Sajbernajf” procedura u Americi odnosile su se na tretmane van glave.\nCyberKnife – robotizovani pomoćnik za hirurge was last modified: June 19th, 2008 by Redakcija\nNova usluga na sajt za zapošljavanje\nCrnoj Gori potrebno informatičko opismenjavanje\ngoran bulatovic Oct 21, 2008 at 13:55\ndje u srbiji i crnoj gori ili okruzenju se nalazi aparat cyberknife


Špirić: Srbi 7. oktobra biraju između "halal saveza" i patriotskog saveza na čelu s Dodikom - Istinito.com - Ne budi ovca!\nPočetna > BIH > Politika > Špirić: Srbi 7. oktobra biraju između “halal saveza” i patriotskog saveza na čelu s Dodikom\nŠpirić: Srbi 7. oktobra biraju između “halal saveza” i patriotskog saveza na čelu s Dodikom\n6. Avgusta 2018. Istinito29Leave a Comment on Špirić: Srbi 7. oktobra biraju između “halal saveza” i patriotskog saveza na čelu s Dodikom\nPotpredsjednik SNSD-a Nikola Špirić izjavio je da je “takozvani Savez za promjene u Sarajevu bio najkonstruktivniji dio probosanske politike” i da će Srbi na opštim izborima 7. oktobra imati jednostavan izbor između “halal saveza” i patriotskog saveza na čelu sa SNSD-om i Miloradom Dodikom.\nŠpirić je rekao Srni da je “takozvani Savez za promjene, predvođen SDS-om, na izborima 2014. godine odlučio da ignoriše volju srpskog naroda” i pristao da na Republiku Srpsku gleda iz vizure “sarajevske čaršije pod sloganom što manje Srpske to više BiH”.\n“Činili su sve da političko odlučivanje Srba premjeste iz Banjaluke u Sarajevo pod sloganom da se Sarajevo pita. Četiri godine omaložavajući i podrivajući institucije Srpske putem srpskih vezira oličenih u srpskim ministrima u Savjetu ministara prerasli su u ‘halal savez’. U Sarajevu su bili najkonstruktivniji dio probosanske politike dok su u Narodnoj skupštini Republike Srpske djelovali destruktivno i nerijetko pozivali na nasilje i destrukciju”, istakao je Špirić.\n“Pravo pitanje je ko će biti poražen ako su oni Savez za pobjedu. Iz ugla sarajevske čaršije pobjeda podrazumijeva poraz Republike Srpske. Odgovor 7. oktobra biće jednostavan za Srbe koji biraju između ‘halal saveza’ i patriotskog saveza na čelu sa SNSD-om i Miloradom Dodikom. Odgovor je jednostavan – da se Republika Srpska pita”, zaključio je Špirić.\nPavić: Lažnim izjavama žele da me diskredituju\nBiH sa 150 stranaka evropski rekorder\nSocijalisti otvorili rejonsku kancelariju na Starčevici


Kvalifikacije za Evropsku ligu: Sarajevo ispalo nakon penala! – Haber.ba\nKvalifikacije za Evropsku ligu: Sarajevo ispalo nakon penala!\nFudbaleri Sarajeva nisu se plasirali u drugo kolo kvalifikacija za Ligu Evrope, iako su večeras na Olimpijskom stadionu Asim Ferhatović Hase – Koševo pobijedili Zariju Balti rezultatom 2:1.\nSarajevo Zaria -AA\nPrvi susret prvog kola kvalifikacija završen je identičnim rezultatom, ali u korist moldavskog predstavnika, pa su se u revanšu igrali produžeci, a zatim i izvodili penali. Uspješniji su bili gosti koji su slavili sa 6:5 i prošli dalje, javlja Anadolu Agency.\nTeme:Evropska liga, Sarajevo, Zaria Balti\nZbog njih se BiH podigla na noge: Oni su u Meksiku okačili transparent “Ne zaboravite Srebrenicu”


U Srbiji raste tržište nekretnina | NS Reporter\nBEOGRAD – Tršiste nekretnina u Jugoistočnoj Evropi nastavlja da raste brže nego što se to očekivalo, a sve je veća potražnja za izgradnjom modernih kancelarija i maloprodajnih objekata, ocenili su danas učesnici Međunarodne konferencije o tržištu nekretnina JIE “Balkans Proprety Forum 2019”.\n“Očekivali smo usporenje rasta i pre godinu dana smo projektovali usporenje rasta, a to se nije desilo. Tržiste i dalje dinamično raste, pre svega stanogradnja i cene stambenih nekretnina. Takođe, dolazi do rasta kancelarijskog prostora, zauzetosti i renti”, rekao je Nešovanović.\n“Kod nas se i dalje razvija i očekujemo da bude popunjena za godinu do dve”, naveo je on i dodao da u Srbiji vlada povećana tražnja za kancelariskim prostorom, jer se mnogi iz šireg regiona sele u našu zemlju.


Saopštenje US Opena: Novaku novčana kazna od 250.000 dolara i oduzimanje bodova! – Televizija srpske dijaspore\nSaopštenje US Opena: Novaku novčana kazna od 250.000 dolara i oduzimanje bodova!\nOglasili se domaćini…\nOrganizatori US Opena, Američka teniska asocijacija (USTA) su se oglasili zvaničnim saopštenjem, posle diskvalifikacije Novaka Đokovića u osmini finala Grend slema u Nujorku.\nAmerikanci su poručili da Novaka čeka i novčana kazna.\n“U skladu sa Grend slem pravilnikom, prateći radnju namernog udaranja lopte, na opasan ili nesmotren način na terenu ili udaranja lopte sa nemarnim zanemarivanjem posledica, sudija US Opena je odlučio da diskvalifikuje Novaka Đokovića.\nZbog toga će on izgubiti sve poene zarađene na US Openu i biće kažnjen oduzimanjem novčane nagrade na turniru, pored drugih novčanih kazni izrečenih u vezi sa ovim incidentom”, navodi se u saopštenju.\nIpak, suština je da Novak na ATP lestvici neće izgubiti nikakve bodove, jer ih nije ni osvojio. On je propšle godine eliminisan u osmini finala i sada je samo ponovio taj rezultat, pa nema šta da izgubi. Što se novca tiče, tu je već drugačija situacija, jer će izgubiti 250.000 dolara koje je zaradio plasmanom do osmine finala.\n250 000 dolara kaznabodovaNovaku ĐokovićuoduzimanjesaopstenjeUS opena\nSlovenija: Ljubljana uskoro dobija Beogradsku ulicu\nBeloglavi sup, Luka, se nije snašao u prirodi\nNaomi Osaka šampionka US opena!\nOpet Partizan ”proziva”: Zašto Jovanović ne sudi Zvezdi od 2019. godine?\nDiskvalifikacija, oduzimanje poena, 250.000 dolara… i tu nije kraj kaznama za…\nRS: U Trnovu, mural Novaka Đokovića, visok osam metara!


Onlajn “IT ljetna škola”\nBANJALUKA – Kompanija “M:tel” predstavlja program onlajn “IT ljetne škole”, posredstvom koje će prijavljeni polaznici imati mogućnost da se upoznaju o šest različitih i u svijetu veoma atraktivnih IT oblasti.\nKroz program “IT ljetne škole” polaznici će moći da odaberu minimalno jedan, kombinaciju ili svih šest ponuđenih modula kojim žele prisustvovati, a koji će se baviti oblastima – “Majkrosoft” operativni sistemi za radne stanice i servere, “Majkrosoft klaud” usluge, uvod u mreže i mrežnu opremu, “Bek-end development”, “Majkrosoft SKL /SQL/ server” i “Front-end development”.\nOnlajn predavanja “M:tel” organizuje u saradnji sa “Logosoftom”, kompanijom sa dugogodišnjim iskustvom u pružanju edukacije iz oblasti IT-ja i prvim zlatnim sertifikovanim partnerom “Majkrosofta” za BiH.\nRok za prijavu otvoren je do 3. jula, a onlajn predavanja biće organizovana tokom jula i avgusta, saopšteno je iz “M:tela”.\nZainteresovani se mogu prijaviti posredstvom imejla /ict@mtel.ba/, a iz “M:tela” napominju da je broj mjesta ograničen. Srna\nTagovi: mtelonline škola


Šef srpske diplomatije smatra da su pritisci na Beograd mogući ukoliko se kriza u Ukrajini produbi, ali da niko u Briselu nije rekao da Srbija mora da uvede sankcije Rusiji...\nIma li pritisaka na Srbiju da usaglasi svoju politiku sa Briselom i da uvede sankcije Rusiji? To je tema o kojoj se poslednjih dana intenzivno govori u Beogradu. Pritisci su mogući ukoliko se kriza u Ukrajini produbi, izjavio je pre tri dana Ivica Dačić, a na današnjoj konferenciji za novinare šef srpske diplomatije kaže da niko iz EU nije rekao da Srbija mora da uvede sankcije Moskvi.\nSrbiji nije zadat rok da se izjasni o uvođenju sankcija Rusiji zbog situacije u Ukrajini, niti je iko iz Evropske unije rekao da Srbija mora da uvede sankcije Rusiji, izjavio je danas vicepremijer i šef diplomatije Ivica Dačić.\nNa konferenciji za novinare on je rekao da je to jedinstven stav Srbije, da u vezi s tim pitanjem nema nesuglasica sa premijerom Aleksandrom Vučićem, kao i da Beograd neće menjati svoju politiku, osim ako se ne formira neka nova vladajuća većina. Dačić je poručio i da ne očekuje da će stav prema Rusiji i Ukrajini biti pominjan u redovnom izveštaju o napretku Srbije u oktobru:\n"Pročitao sam u novinama – piše da imamo rok dotle i dotle da se izjasnimo o uvođenju sankcija. To nije tačno. Ja o tome pričam. A da li imamo obavezu da se usaglašavamo sa politikom EU? Imamo. I to ćemo raditi u narednom periodu. To je naš prioritet. Evropski put Srbije je naš prioritet".\nDačić je dodao i da bilateralni skrining o poglavlju 31, koje se odnosi na zajedničku spoljnu politiku EU počinje 10. oktobra.\nGovoreći o pregovorima sa EU, on je ukazao da Nemačka i Velika Britanija dele stav da bi prvo trebalo primeniti Briselski sporazum, pa tek onda otvoriti Poglavlje 35 sa Srbijom. Međutim, kako je dodao, Srbija ne može da ga sprovodi, jer nema druge strane, koja treba da ga primeni:\n"Zato je naša ideja bila, i to je naš predlog našim evropskim partnerima, i o tome je premijer Vučić razgovarao sa Angelom Merkel, da se ove godine otvori poglavlje 32, koje je nesporno i koje bi se otvorilo u svakom slučaju, jer smo sve za to pripremili. I ocene Brisela su pozitivne. A sa druge strane, da probamo da to uradimo i sa poglavljem 35".\nDačić je na današnjoj konfeerenciji za novinare rekao i da Beograd i Priština ne vode pregovore o priznanju nezavisnosti Kosova. Takođe, on je odbacio navode kosovskih političara o tome da bi Srbija i Kosovo trebalo da potpišu mirovni sporazum, a nastupe šefa kosovske diplomatije Envera Hodžaja u Berlinu i na sednici Saveta bezbednosti UN, kada je govorio o potpisivanju mirovnog sporazuma, priznanju nezavisnosti Kosova i članstvu u međunarodnim organizacijama, Dačić je nazvao pokušajem zloupotrebe dobre volje Beograda.


Tramp u El Pasu i Dejtonu posle masovnih ubistava - Izazov\nRadio-televizija Srbije 7. avgusta 2019. 18:29\nDonald Tramp smatra da njegova retorika ujedinjuje ljude, prenosi Glas Amerike.\nAmerički predsednik je naveo da želi da osigura da mentalno obolele osobe nemaju pristup oružju.\n"On želi da obiđe te zajednice, da se moli sa njima, izrazi saučešće i zahvali se pripadnicima hitnih službi koji su brzo ubili napadača. Takođe želi da razgovara o tome kako da se spreče buduće smrtonosne epizode", rekao je portparol Bele kuće Hogan Gidli.\nMeđutim, zbog Trampove često zapaljive anti-imigracione retorike, pojedini se pitaju da li predsednik uopšte ima pravo da poseti pogođene zajednice, naročito u El Pasu, gradu na granici sa Meksikom u kojem živi velika hispanska populacija, navodi Glas Amerike.\nJedan od demokratskih predsedničkih kandidata, Beto O’Rurk, koji je u Predstavničkom domu nekada zastupao El Paso, rekao je da je Trampova retorika dovela do masakra u tom gradu, i pozvao Trampa da odustane od planirane posete gradu.\nTramp je na O’Rurkovu izjavu odgovorio oštrim napadom na Tviteru, gde mu je poručio da ćuti i poštuje žrtve i policiju.\n"On je predsednik Sjedinjenih Država i zbog toga ću ispuniti svoju dužnost kao gradonačelnik, sastati se s njim i razgovarati o potrebama naše zajednice", naveoo je Margo.\n„Požar je preveliki da bi se ugasio“: Alarmantna situacija u Australiji,…\n„Ključa“ u istočnom Mediteranu: Grčka i Turska mornarica na ivici…\nSrbi najviše vole da se odsele u Nemačku, ali da li ste se pitali gde Nemci vole da…\n“On je senilni starac ako tako nastavi”: Kim prozvao Trampa posle pretnji vojnom…\n“Vidi debeli, ti si prokleti lažov”: Bajden tokom predizbornog mitinga…\nSrbi najviše vole da se odsele u Nemačku, ali da li ste se pitali gde…\n„Požar je preveliki da bi se ugasio“: Alarmantna situacija…\n„Ključa“ u istočnom Mediteranu: Grčka i Turska mornarica…\n“On je senilni starac ako tako nastavi”: Kim prozvao Trampa posle…


Prokineska okupljanja u Hongkongu\nIzvor: B92, 29.Sep.2019, 10:17\nStotine pristalica Pekinga okupilo se u Hongkongu, uz kinesku državnu himnu i crvene zastave, kako bi se suprotstavili prodemokratskim protestima.\nProdemokratksi protesti osporavaju kinesku suverenost nad tom teritorijom.\n"Želimo da iskažemo ljubav prema našoj zemlji Kini. Želimo da pokažemo medjunarodnoj zajednici da postoji i drugačiji glas iz Hongkonga osim protesta", poručili su organizatori skupa.\nPokazivanje podrške Pekingu usledilo je posle >> Pročitaj celu vest na sajtu B92 << još jednog dana nasilja na toj kineskoj teritoriji koji je izazvao strah da bi mogle da se ponove ružne scene koje bi narušile ugled kineskog predsednika Si Đinpinga dok njegova vladajuća Komunisticka partija u utorak obeležava 70. godina vlasti, prenosi AP.\nKako se navodi, zagovornici demokratije pozvali su na veliki protestni skup 1. okrobra koji bi se poklopio sa proslavama u Pekingu.\nPolicija je u subotu ispalila suzavac i koristila vodene topove pošto su demonstranti bacili cigle i bombe na vladine zgrade tokom masovnog skupa u centru Hongkonga.\nKako se navodi, demonstranti se od juna okupljaju - prvo su bili protiv sada odloženog zakona o izručivanju, ali je kasnije protest prerastao u antikineski pokret sa zahtevima za demokratskim reformama.\nDemonstranti najavljuju da će izaći na ulice u utorak, uprkos zabrani policije.\nNajavljuju da će nositi crne trake i plakate na kojima će 1. oktobar označiti kao "Dan tuge"'.\nVlada Hong Konga već je smanjila proslave Nacionalnog dana u tom gradu, a otkazala je i godišnji vatromet.\nIpak, hongkoška vlada je najavila da će liderka Keri Lam u ponedeljak predvoditi delegaciju od oko 240 ljudi koji će učestvovati u svečanostima u Pekingu.\nStotine pristalica Pekinga okupilo se u Hongkongu, uz kinesku državnu himnu i crvene zastave, kako bi se suprotstavili prodemokratskim protestima. Prodemokratksi protesti osporavaju kinesku suverenost nad tom teritorijom.


Evo zašto je Bar Dash's najbolji u gradu | Beograd Noću Evo zašto je Bar Dash's najbolji u gradu | Beograd Noću\nEvo zašto je Bar Dash’s najbolji u gradu\nEvo zašto je bar Dash's najbolji u gradu.\nBar Dash's je mesto koje ni malo ne zaostaje za svetskim trendom i vrlo je in. Muzički repertoar u baru Dahs's je odličan, u petak pod svetlima ovog bara čeka vas Dj Kika. Ovaj Dj je sjajna dopuna modernom baru Dash's, on odlično komunicira sa publikom i stvara atmosferu koja je drugačija od svega što možete doživeti u noćnom provodu i vredno je svake pažnje. Bar Dash's je sjajno mesto sa kojim je vaš provod uvek na dobitku.\nSubotom na ovom sjajnom mestu nastupa Peca Petaković. Reč je o mladom izvođaču čijem glasu odlično pristaje folk, mada to ne znači da mu pop pravac ne leži u baru Dash's subotom možete osetiti čari najposebnijeg provoda jer Peca Petaković ne samo što je dobar pevač nego je Peca i odličan zabavljač. Od ''Čuvaj je Bože'' preko ''Varao sam nisam hteo'' u izvedbi Pece Petakovića u baru Dash's možete čuti samo hitove.\nBar Dash's je veoma geometričan i oni koji su osmišljali enterijer potrudili su se da ne štede na inovativnosti, sa raznim geometrijskim elementima, odlično se uklapa i osvetljenje, te se stiče utisak da ste u klubu. Bar Dash's je mesto na koje izlaze samo provereni gosti, oni najbolji, među kojima ste naravno i vi. U ovom sjajnom baru ni na čemu se ne štedi kvalitet i cene su uklopljeni u jednu savršenu ponudu u narodu poznatu kao bar Dash's u Beogradu.\nRepertoar koji je za vas svakog vikenda upriličen u baru Dash's je zaista dobar. tako vas u nedelju u najmodernijem baru u gradu čeka Peca Petaković sa gostima iznenađenja koji će vaš provod pretvoriti u pravi fantaziju kako i dolikuje veštim profesionalcima i kreatorima dobre atmosfere bez koje noćni život ne bi imao smisla. Oni znaju sve pesme koje volite, a što je najvažnije donose vam ih na jedan veoma specifičan način koji je izvodljiv samo u baru Dash's.\nBar Dash's je najmodernije mesto u gradu, koje svakako treba da upišete na listu svojih prioriteta. Besplatno rezervišite lepe provode putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online. Ukoliko nas budete redovno pratili uvek ćete prvi saznati najnovije informacije u vezi sa noćnim životom Beograda. Mi bar Dash's znamo u dušu, on je sastavljen od najlepših momenata i komadića duše koje vi ostavite svaki put kada ovaj bar izaberete za provod, nastavite u istom ritmu.


RTS :: Zaštitnik građana: Nedostaje nam više tolerancije i empatije prema drugima\nDruštvo Zaštitnik građana: Nedostaje nam više tolerancije i empatije prema drugima\nutorak, 16. nov 2021, 12:31 -> 12:38\nTolerantno društvo je jedno od osnovnih načela svake demokratije, a izgradnja takvog društva je dugotrajna i zahteva iskreno zalaganje svih nas, izjavio je zaštitnik građana Zoran Pašalić, povodom Međunarodnog dana tolerancije.\nZaštitnik građana je naglasio da je razumevanje i prihvatanje drugih i drugačijih posebno izraženo i značajno u pluralističkom društvu kao što je Srbija.\nPašalić je, uz poziv građanima, kao i institucijama na bezrezervnu toleranciju prema drugima skrenuo pažnju da ksenofobija, homofobija, rasizam i govor mržnje, na žalost, još uvek se tolerišu u našem društvu i za to se uvek nalazi opravdanje.\nPrema njegoviim rečma građani se osim diskriminacije iz radnog odnosa, najviše žale na diskriminaciju po osnovu pola, invaliditeta, seksualne orjentacije, a i dalje dominira porodično i vršnjačko nasilje, napadi na političke protivnike, na novinare.\n"U Srbiji još uvek nedostaje više tolerancije i empatije prema drugima", ukazao je zaštitnik građana.\nDodao da se u praksi pokazalo da postoji dobar zakonski okvir za zabranu diskriminacije, ali se ne sprovodi uvek dosledno, niti u potpunosti.\n"Obaveza je države da odlučno sprovodi zakone, i ona je ta koja je ima najveću odgovornost u borbi protiv diskriminacije", naglasio je Zoran Pašalić.


Republika / SVET U STRAHU: Kobre izazvale epidemiju koronavirusa\npetak, 24. 1. 2020.| 00:08\nZmije otrovnice kineski krait i kineska kobra koje su se hranile zaraženim slepim miševima mogle bi da budu izvor epidemije novog koronavirusa, od kojeg je u Kini do sada preminulo najmanje 17 ljudi, a 622 osobe, od kojih 11 van Kine, imaju simptome bolesti koja nosi zvanični naziv 2019-nCoV.\nIzveštaji ukazuju da je meso ovih zmija prodavano na lokalnoj pijaci u Vuhanu, desetom po veličini gradu u Kini, u kojem se virus pojavio krajem decembra prošle godine, a zatim se velikom brzinom proširio najpre po kineskim pokrajinama, a zatim pojavio i u drugim zemljama, uključujući SAD, Vijetnam, Singapur, Južnu Koreju i Japanu, uz najnoviji slučaj koji je juče registrovan u Saudijskoj Arabiji kod zaražene medicinske sestre poreklom iz Indije.\nNaučnici smatraju da je virus prešao sa životinja prodavanih na pijaci u Vuhanu na čoveka, a tu teoriju zasnovali su na poređenju genetskih uzoraka koronavirusa sa svim poznatim koronavirusima uz pomoć proteinskih kodova i otkrili da je proteinski kod najnovijeg virusa najsličniji koronavirusu od koga obolevaju zmije. Ipak, i dalje je nepoznanica kako je virus mogao da se primi i kod hladnokrvnih i kod toplokrvnih bića. Autori izveštaja i drugi istraživači moraju da provere poreklo virusa laboratorijskim eksperimentima, a prvo je potrebno da se delovi virusa iz zmija prouče.\nDo sada preminulo najmanje 17 ljudi, a 622 osobe, od kojih 11 van Kine, imaju simptome bolesti\nZaraženi već stigli u Francusku i Škotsku?\nKineska ambasada u Parizu saopštila je za BBC da traga za ženom iz Vuhana koja se na društvenim mrežama hvalila da je lekovima uspela da snizi temperaturu koju je dobila kako bi prošla kontrolu i odletela u Francusku pre uvođenja zabrane napuštanja grada da bi se slikala kako jede u ekskluzivnom pariskom restoranu. Korisnici društvenih mreža napali su postupak ove žene i tvrde da je ambasada uspela da je locira. Škotski list Dejli rekord objavio je da su dvoje putnika iz Kine koji su stigli u Škotsku smešteni u bolnicu zbog strahovanja da bi mogli da budu zaraženi novim koronavirusom. Veruje se da su putnici iz Vuhana, ali lekari kažu da ima osnova da se veruje da oni imaju obični grip.\nKAO KRAJ SVETA\nBritanski Skaj njuz prenosi da su do sada od virusa u Kini uglavnom umirale osobe starije od 60 godina, od kojih je većina njih već imala neku bolest. Zbog izbijanja epidemije, kineske vlasti stavile su Vuhan, u kojem živi 11 miliona ljudi, u neku vrstu karantina jer su obustavljeni vazdušni, železnički i drumski saobraćaj, a stanovnicima se savetuje da ne putuju van grada. To je izazvalo veliku nervozu u gradu, koji se spremao za proslavu kineske Nove godine, a na jednom od video-snimaka koji se pojavio vidi se kako se stanovnici u supermarketu otimaju za hranu. Zapadni mediji su uglavnom povukli novinare iz Vuhana, a izveštač CNN koji je uspeo poslednjim vozom da napusti grad kazao je da je na stanici bila ogromna gužva i da je video kako se porodice razdvajaju, pošto roditelji šalju decu dalje iz zaraženog grada. Ipak, deluje da je mera zabrane putovanja došla prekasno pošto je Vuhan samo avionom prethodnih dana napuštalo oko 30.000 ljudi dnevno.\nIzveštač AFP još uvek je u tom gradu i preneo je sa kakvim se stresom suočavaju ljudi koji su ostali.\n- Osećamo kao da je kraj sveta. Stvarno nam je potrebna pomoć svih - rekao je stanovnik Vuhana, u kojem retki taksisti na ulicama naplaćuju cenu vožnje trostruko veću od uobičajene.\nIsta sudbina zadesila je potom i obližnje gradove Huanggang, koji ima oko 7,5 miliona stanovnika i Edžou, sa oko milion ljudi, što znači da ukupno oko 20 miliona Kineza ne sme da napusti mesta boravišta zbog novog koronavirusa. U Vuhanu i Huanggangu blokirani su putevi da niko ne bi mogao da ih napušta, ulice se dezinfikuju iz specijalizovanih kamiona, na ulasku u vozila javnog saobraćaja putnici se podvrgavaju specijalnom tretmanu.\nSrpkinje u Kini: Naši su uplašeni\nSrpski servis BBC kontaktirao je sa Bojanom iz kineske pokrajine Guangdong, koja kaže da su ljudi uplašeni.\n- Ima ljudi koji se plaše, kao i onih koji su mirni, ali naši ljudi sa kojima sam u kontaktu uglavnom su uplašeni, pogotovo sada kada je eskaliralo - rekla je ona.\nNavodi se da je istovremeno u Šangaju situacija prilično mirna.\n- Nema panike. Imam utisak da se virusa, zbog priča u srpskim medijima, više plaši moja porodica nego ja - kazala je Ivana Lazarević, koja živi u toj kineskoj metropoli.\nPored Kine, potvrđeni slučajevi zaraženih u SAD, Vijetnamu, Singapuru, Južnoj Koreji, Japanu i Saudijskoj Arabiji\nPEKING NE SLAVI\nKineska prestonica Peking otkazala je velike javne događaje, uključujući dva poznata novogodišnja sajma. Istovremeno, Kineska državna železnička grupa rekla je da će putnici moći da dobiju puni povrat novca za kupljene karte širom zemlje počevši od danas. Tokom putne groznice povodom Prolećnog festivala, prema proceni tamošnjeg Ministarstva saobraćaja, trebalo je da bude ostvareno oko tri milijarde putovanja. Ove godine praznik je počeo 10. januara, a očekuje se da potraje do 18. februara, iako se kineska Nova godina dočekuje 25. januara.\nDruštvenim mrežama sada dominiraju scene iz kineskih gradova na kojima svi nose zaštitne maske na licima - građani, medicinski radnici, policajci, vojnici...\nOdluka SZO o vanrednom stanju\nU sedištu Svetske zdravstvene organizacije (SZO) u Ženevi juče je održan sastanak eksperata na kojem je odlučivano da li će SZO proglasiti globalno vanredno stanje zbog izbijanja epidemije novog koronavirusa, koji se širi iz Kine. Sastanku iza zatvorenih vrata prisustvovalo je 16 nezavisnih eksperata iz oblasti kontrole bolesti, virologije, epidemiologije i razvoja vakcina, koji prethodno u sredu nisu uspeli da donesu odluku. Kineski zvaničnici za oblast zdravstva održali su prezentaciju putem telefonskog konferencijskog poziva i dopustili da tim SZO uđe u tu zemlju i dostavi izveštaj ekspertskom panelu.\nKina Koronavirus Zmije Epidemija Virus Kobre SZO\nNovi podaci SZO: Korona nije potekla iz laboratorije, virus prenet preko životinja na ljude!\n- subota, 17. 4. 2021. u 11:10 0\nNeimenovani izvor iz zamka Vindzor otkrio je da je odnos između prinčeva kao minsko polje, pa svi s nestrpljenjem iščekuju kako će...\n- subota, 17. 4. 2021. u 10:05 0\nSuzan Gou, portparorka Pentagona, potvdrila je da su video-zapisi napravljeni 2017. i 2018. iznad SAD pravi, ali nije želela da otkrije...\nEvropski komesar za proširenje Oliver Varheji izjavio je danas da EU sa Vladom Crne Gore i...


Sam Smith oborio dva ginisova rekorda u jednoj nedelji - LookerWeekly.com magazin\nSam Smith oborio dva ginisova rekorda u jednoj nedelji\n· 22/10/2015 ·1 min read\nPesma “Writing’s On The Wall” je prva pesma iz James Bond filma u istoriji koja je dospela na #1 mesto liste singlova.\nDebi album “In The Lonely Hour” se zadržao čak 69 nedelja neprekidno u Top 10 listi albuma.\nSam Smith, britanski pevač i tekstopisac koji je za 18 meseci potpuno osvojio srca fanova širom sveta je u jednoj nedelji oborio čak dva Ginisova svetska rekorda!\nDvadesettrogodišnji umetnik je ušao u Ginisovu knjigu rekorda svojim debitantskim albumom “In The Lonely Hour“, koji je 69 nedelja uzastopno ostao na top 10 listi albuma u Velikoj Britaniji. Prethodni rekord držala je Emeli Sandé (takođe UMG izvođač) takođe sa debitantskim albumom iz 2012. godine – “Our Version of Events” koji je na listi bio 63 nedelje.\nSam Smith je svoj drugi rekord oborio oficijelnom pesmom predstojećeg James Bond filma “Spectre“. “Writing’s On The Wall“ je prva James Bond pesma ikada, koja je tokom 52 godine postojanja ove franšize dospela na mesto #1 britanske liste singlova.\nSam Smith je svoje debitantsko izdanje “In The Lonely Hour“ objavio u maju prošle godine za Universal Music Group International i odmah debitovao na listi albuma na #1 mestu. James Bond singl “Writing’s On The Wall“ je takođe u prvoj nedelji od izlaska dospeo na #1 mesto liste singlova.\n“Ovo je neverovatno! Velika je čast kada te prepozna Ginisova knjiga rekorda. Bilo je to neverovatnih 18 meseci – album je prevazišao čak i moje najluđe snove i sve to zahvaljujući podršci mojih divnih fanova, a snimiti prvu Bond pesmu koja je dospela na mesto #1 u Velikoj Britaniji je velika privilegija”. – rekao je Sam Smith o svom uspehu.\n“Sam Smith ima neverovatan uticaj na muzičku industriju još od kada je njegovog debitantski album stigao na top liste a njegova dugovečnost je zaista zapanjujuća. Njegov drugi Ginisov rekord je jednako impresivan imajući na umu da su mnogi talentovani umetnici već više od pola veka pokušavali da naprave James Bond pesmu i dođu do top lista, a Sam je to uspeo i biće zauvek zapamćen u knjizi rekorda.” – dodao je glavni i odgovorni urednik Ginisove knjige rekorda Craig Glenday o Samovom uspehu.\nUlaskom u čuvenu Ginisovu knjigu rekorda, Sam Smith dodatno potvrđuje svoje mesto u pop muzici danas, u koju je ušao pre samo 18 meseci.\nU Srbiji Sam Smith je takođe u prvoj nedelji od izlaska albuma dospeo na #1 mesto liste albuma streaming servisa Deezer, gde se i dalje nalazi u top 50 najslušanijih albuma.\nGoblini: Novi spot\nBAND Combat 2015\nViva Vox na Deezer-u


Izvršni direktor UniCredit banke glavni kandidat za preuzimanje čelne pozicije u HSBC – Bankar.rs\nHome/BANKE/Izvršni direktor UniCredit banke glavni kandidat za preuzimanje čelne pozicije u HSBC\nIzvršni direktor italijanske UniCredit banke Jean Pierre Mustier jedan je od glavnih kandidata za čelno mesto u britanskoj banci HSBC, izvestio je Bloomberg, pozivajući se na neimenovane izvore.\nMustier pregovara sa HSBC-om o preuzimanju dužnosti izvršnog direktora iako odbor britanske banke još nije doneo odluku i razmatra više kandidata, uključujući privremenog bančinog direktora Noela Quinna, piše američka agencija. Neimenovani upućeni izvor potvrdio je za Rojters Mustierovu kandidaturu. Ni u HSBC-u ni u UniCreditu nisu želeli da komentarišu Bloombergov izveštaj.\nHSBC je prošle godine najavio da će izabrati stalnog izvršnog direktora u sledećih šest do 12 meseci. Ovog utorka izvestili su da planiraju temeljnu rekonstrukciju poslovanja, uključujući prodaju imovine u vrednosti 100 milijardi dolara, smanjenje sektora za investiciono bankarstvo i promene u poslovanju u SAD-u i Evropi, koje će značiti ukidanje 35 hiljda radnih mesta u razdoblju od tri godine.\nI Mustier se u protekle tri godine bavio restrukturiranjem, prodajući nenaplative kredite, smanjujući troškove i ograničavajući poslovanje banke na međunarodnom nivou. Francuski bankar je došao u UniCredit sredinom 2016. godine, podsjeća Rojters.\nHSBC Unicredit Žan Pjer Mustijer\nPregled štampe - subota 22.02.2020.


Šta da radim ako sam povređen/a? | Otvorena Vrata Pravosudja\nPitanja i odgovoriMoja prava u slučaju legitimisanja, pretresa i lišenja slobodeŠta da radim ako sam povređen/a?\nŠta da radim ako sam povređen/a?\nUkoliko ste povređeni, zahtevajte da Vas bez odlaganja pregleda lekar koga slobodno izaberete, a ako on nije dostupan, lekar koga odredi javni tužilac, odnosno sud.\nAko se čitava procedura sa službenim licima završi, a da niste odvedeni kod lekara, kada dođete kući ispričajte svojoj porodici/prijatelju ceo događaj, zamolite ih da fotografišu Vaše vidne povrede, pozovite advokata i idite što pre kod lekara koji će sastaviti zvaničnu medicinsku dokumentaciju.\nOd lekara uzmite i čuvajte primerak te medicinske dokumentacije ako bude bilo potrebno da se pokrene bilo kakav sudski postupak u konsultaciji sa Vašim advokatom.


Demokrate i naprednjaci izjednačeni, Tadić najpopularniji\nIzvor: S media, 11.Nov.2011, 17:15\nDemokratska stranka i Srpska napredna stranka uživaju gotovo jednaku podršku, a najviše poverenja kad je reč o političkim liderima građani imaju u predsednika Srbije Borisa Tadića, pokazalo je istraživanje časopisa "Nova srpska politička misao", sprovodeno u oktobru.\nPrema istraživanju, čiji su rezultati danas saopšteni javnosti, 28,48 odsto građana na izborima >> Pročitaj celu vest na sajtu S media << glasalo bi za Srpsku naprednu stranku, 27 odsto za Demokratsku stranku, a 8,3 odsto za socijaliste.\nU terenskom istraživanju, koje je obuhvatilo 1.200 ispitanika sa teritorije Srbije (bez Kosova i Metohije) 7,1 odsto učesnika podršku bi pružilo Srpskoj radikalnoj stranci, koja je u ovom istraživanju izjednačena sa D S S, sa kojom deli četvrto mesto.\nPrema tom istraživanju, Liberalno-demokratska partija trenutno uživa poverenje 6, 6 odsto građana, Ujedinjeni regioni Srbije 3,2 odsto, a Jedinstvena Srbija 2,6 odsto.\nSledi SDPS Rasima Ljajića i LSV Nenada Čanka sa po 2,2 odsto, dok ostale stranke imaju ukupno 5, 3 odsto.\nKo sme samostalno da izađe na izbore?\nManjine: Nepristojna ponuda Nikolića\nPetrović: DS će sigurno dobiti izbore!\nNa pitanje da li biste izašli na parlamentarne izbore da se održavaju sledeće sedmice čak 62 odsto ispitanika je odgovorilo potvrdno, 21, 3 odsto odrično, dok je 16,7 odsto njih neopredlejno.\nTadić ima najveću podršku\nGrađani najviše poverenja, prema tom istraživanju, imaju u predsednika Srbije i to 11,2 odsto, a potom slede sa 10, 9 odsto Tomislav Nikolić, pet odsto Dragan Ðilas, 4,7 Ivica Dačić, 4,6 Dragan Marković, dok su na dnu liste Milutin Mrkonjić, Velimir Ilić i Vuk Drašković sa 0,5 odsto.\nIzjašnjavajući se na pitanje za koga bi glasali da se u drugom krugu predsedničkih izbora nađu Boris Tadić i Tomislav Nikolić, 38,2 odsto ispitanika je podržalo aktuelnog predsednika, a 33,9 odsto Nikolića, dok je čak 27,9 neopredeljeno.\nZa budućeg premijera 19,7 odsto građana volelo bi da vidi aktuelnog gradonačelnika Beograda Dragana Ðilasa, 10,1 odsto zamenika predsednika SNS Aleksandra Vučića, 9,2 odsto ministra spoljnih poslova Vuka Jeremića, i 8,7 odsto ministra policije Ivicu Dačića.\nDačić je, kada je reč o ocenjivanju rad ministara u Vladi Srbije, dobio najveću podršku građana i to 34, 8 odsto, zatim sledi Jeremić sa 19, 1 odsto i Ljajić sa 17,4 odsto.\n11.Nov.2011: S media\nDan pre: 10.Nov.2011\nDan posle: 12.Nov.2011


Preliminarni rezultati izbora u Crnoj Travi - Televizija Leskovac\nCRNA TRAVA VESTI\nPrema podacima Opštinske izborne komisije u Crnoj Travi, od ukupno 718 glasača izašlih na parlamenatrne izbore, najveće poverenje i u ovoj opštini osvojila je lista „ Aleksandar Vučić -Zajedno možemo sve“, odnosno 68,66 procenata.\nPotom, sa najvećim brojem osvojenih glasova slede liste „Ivica Dačić premijer Srbije“ sa 15,74 posto i Milica Đurđević Stamenkoviski, Srpska stranka Zavetnici sa 3,76 posto. U ovoj opštini glasanje će biti ponovljeno na biračkom mestu broj 8 za parlamentarne izbore.\nIzborna komisija je utvrdila da je razlog ponavljanja to što sa ovog biračkog mesta nije donet kompletan zapisnik.\nNa izbroma za predsednika Republike Srbije u ovoj opštini, najveći broj glasova dobio je kandidat SNS-a, Aleksandar Vučić sa 83,58 posto. Na drugom,odnosno trećem mestu, po broju osvojenih glasova nalaze se kandidati Srpske stranke Zvetnici i koalicije „Nada za Srbiju“ Milica Đurđević Stamenkovski, sa 4,51 i dr Miloš Jovanović, sa po 3,97 posto. Poverenje 5,48 posto birača, dobio je kandidat za predsednika koalicije „Ujedinjena Srbija“ Zdravko Ponoš.


SDA će naći način da svoj opozicioni rad i ubuduće podredi interesu građana, poručili su oni\nA. O. 25.05.2022\nSAOPĆENJE Klub zastupnika SDA: Polovni autobusi su nova velika prevara građana Kantona Sarajevo\nHaris Zahiragić, Mahir Dević, Jasmina Biščević-Tokić\nČlanovi Kluba SDA u Skupštini KS napustili su jučerašnju sjednicu, protestujući protiv samovolje predsjedavajućeg Skupštine KS Elvedina Okerića.\nKako navode, Okerić, koji umjesto da štiti Poslovnik, na najgrublji način nastavlja zloupotrebljavati svoju funkciju, pretvarajući sjednice Skupštine KS u seoske predstave, koje uznemiruju javnost.\n- Vlast pokušava provesti novu veliku prevaru građana Kantona Sarajevo, kojima se pored milionskih kreditnih zaduženja, nastoje podmetnuti polovni autobusi. Takva “razvojna vizija” Kanton Sarajevo vodi u propast, zbog čega Klub zastupnika SDA u Skupštini KS neće biti saučesnik tog prljavog posla.\nOdbijajući mogućnost donošenja zaključaka i klupsku pauzu, predsjedavajući Okerić otvoreno atakuje na demokratski proces, ugrožava funkcije Skupštine, nipodaštava zastupnike i uskraćuje njihova zagarantovana prava. Pokušavajući ugušiti glas opozicije, neprestano omalovažavajući Ustav, Poslovnik i zakonske procedure, “Trojka” pokazuje svoju krajnju apsolutističku i totalitarističku narav.\nSDA će naći način da svoj opozicioni rad i ubuduće podredi interesu građana, kako odvijanje vitalnih funkcija u Kantonu Sarajevo ne bi bilo prepušteno volji neznalačkih egzibicionista, kakav je predsjedavajući Okerić. Preostale sjednice Skupštine KS proći će u razotkrivanju neopravdanog i prekomjernog zaduživanja građana, nerazumnog trošenja javnog novca i brojnih koruptivnih afera posrnule Fortine vlade.\nBiće to ispraćaj kakav najgora poslijeratna vlast i zaslužuje, kazali su iz KO SDA Sarajevo.\nViše o temi Skupština Kantona Sarajevo\nSkupština Kantona Sarajevo sutra razmatra donošenje Plana zaštite o požaru\n23.05.2022 u 11:53\nOkerić za "Avaz": Čudi nas reakcija zastupnika Čelika, zašto je napustio sjednicu Kolegija\n18.05.2022 u 18:11\nSkupština Kantona Sarajevo SDA Elvedin Okerić


Zavod za statistiku koristi dobru metodologiju – Nadlanu.com\nZavod za statistiku koristi dobru metodologiju\nObjavljeno 16. maja 2011. / 13:03:30\nBEOGRAD, 16. maja 2011. (Beta) - Narodna banka Srbije (NBS) saopštila je u ponedeljak da će nastaviti da koristi procene Republičkog zavoda za statistiku (RZS) o vrednosti bruto domaćeg proizovoda, jer su utemeljene na medjunarodnim standardima i metodoligiji.\nKako se navodi u saopštenju NBS, predstavnici centralne banke razgovarali su sa predstavnicima RZS i ekonomskim analitičarem Stojanom Stamenkovićem o metodologiji koju Zavod koristi u oceni BDP-a.\n"Razgovor je potvrdio da Republički zavod za statistiku u potpunosti sledi medjunarodne standarde, metodologiju i procedure za ocenu realne vrednosti BDP-a. U skladu sa tim, NBS će nastaviti da u svojim analizama koristi podatke Republičkog zavoda za statistiku", navodi se u saopštenju.\nGrupa ekonomskih stručnjaka, autora publikacije Makroekonomske analize i trendovi, medju kojima je i Stojan Stamenković, pre desetak dana iznela je procenu da je pad BDP-a Srbije u 2009. godini bio 6,2 odsto, a ne 3,1 odsto kakva je bila prva procena Republičkog zavoda za statistiku.\nPredsednik Vlade Srbije Mirko Cvetković nakon toga je kazao da je Republički zavod za statistiku ponovo uradio procenu BDP-a za 2009. godinu i utvrdio da je pad iznosio 3,5 odsto, a da je grupa autora pogrešila u proceni zgog pogrešno uzetih deflatora.


RTS :: Na Festu četiri filma koja su dobila Oskara\nFilm i TV Na Festu četiri filma koja su dobila Oskara\nponedeljak, 25. feb 2019, 15:16 -> 17:12\nNa Festu četiri filma koja su dobila Oskara\nOstvarenje „Zelena knjiga“ Pitera Farelija apsolutni je pobednik ovogodišnje dodele Oskara sa tri osvojene statuete, a to ostvarenje srpska publika će imati priliku da pogleda 27. februara u Centru „Sava“, u okviru 47. Festa.\nZelena knjiga proglašena je najboljim filmom na 91. dodeli priznanja Američke filmske akademije, Piter Fareli odneo je nagradu za najbolji originalni scenario (uz Nika Valjelongu i Brajana Karija), a Maheršala Ali trijumfovao je u kategoriji najboljeg sporednog glumca kao Don Širli, legendarni pijanista koji sa svojim neotesanim vozačem iz Bronksa kreće na turneju po američkom jugu.\nFilm će na Festu imati četiri projekcije: 27. februara u 19 sati u Centru „Sava“, 28. februara u 17.30 u „Sinepleksu“ u „Ušću“, 2. marta u 18 časova u „Sinepleksu“ u „Delta sitiju“ i 3. marta u 15 sati u bioskopu „Fontana“.\nOlivija Kolman nagrađena je kao najbolja glumica zahvaljujući roli u filmu Miljenica, koji je otvorio ovogodišnji Fest, a ostvarenje Jorgosa Lantimosa biće prikazano danas od 19.30 bioskopu „Sinegrand – Kapitol park Rakovica“.\nRedžina King osvojila je Oskara za najbolju sporednu glumicu u filmu Šapat ulice Berija Dženkisa, u kome tumači majku glavne junakinje koja se bori da oslobodi svog nepravedno zatočenog verenika.\nOvaj film će na programu Festa biti danas u 17.30 u „Sinepleksu“ u „Ušću“, 26. februara u 19.30 u Jugoslovenskoj kinoteci, 28. februara u 19.30 u „Sinegrand – Kapitol park Rakovica“.\nFilm Čovek iz senke (Vice) nagrađen je Oskarom za najbolju šminku.\nOvo ostvarenje govori o usponu Dika Čejnija do mesta potpredsednika Amerike i jednog od najmoćnijih ljudi sveta, a srpska publika će moći da ga pogleda danas u 19 sati u Centru „Sava“, 26. februara u 14.30 u Jugoslovenskoj kinoteci, 27. februara u 19 časova u „Fontani“ i 28. februara u 19 sati u „Sinepleksu“ u „Ušću“.\nDela mladih „filmadžija“ u Jugoslovenskoj kinoteci\nOvogodišnji Sofest u znaku Puriše Đorđevića\n31° C 32° C 30° C 30° C 31° C 19° C\nSrbija - Slovenija Кокошков: Имам жељу да водим Србију, али нека Сале још дуго буде селектор


SMEDEREVO: 20.000 ljudi na najvećem mitingu podrške Predsedniku Vučiću! (VIDEO)\nAutor : ePančevo mar 09, 2019\nPred 20.000 građana, koji su Predsedniku Srbije i Predsednici Vlade Srbije uputili bezrezervnu podršku, Vučić nije krio oduševljenje i naglasio je da je skup u Smederevu najmasovniji u dosadašnjem toku kampanje "Budućnost Srbije".\nGrad koji je oživeo zahvaljujući ulaskom Kineza u Železaru dočekao je Vučića transparentima "Železara je uz tebe", koji ga je, kako je rekao, najviše obradovao. Podsetio je kako je stekao poverenje predsednika Kine Si Đinpinga i privoleo ga da pronađe investitora za Železaru u Smederevu, a danas je to, kaže, "broj jedan", najveća srpska fabrika i izvoznik.\n- Od Amerike, preko Kanade, do Kine smo tražili investitora i kada sam molio Sija Đinpinga, rekao sam mu da pomogne oko železare i da Srbija to neće nikad da zaboravi. I danas je Železara najveća fabrika i izvoznik u Srbiji, rekao je predsednik Vučić i istakao da u Železari radi 5.000 ljudi i da još toliko indirektno zavisi od nje.\nVučić je naglasio da će mnogo ljudi biti zaposleno i u srpsko-kineskoj industrijskoj zoni u Smederevu, koja će zaposliti ljude iz Smedereva i okolnih mesta.Vučić je naglasio da će mnogo ljudi biti zaposleno i u srpsko-kineskoj industrjskoj zoni u Smederevu, koja će zaposliti ljude iz Smedereva i okolnih mesta.\nPremijerka Ana Brnabić izjavila je danas da je u Srbiji bolje "bar 46 miliona puta" nego kad su današnjih politički protivnici, "bahati i neodgovorni", bili na vlasti."Oni su železaru Smederevo prodali za jedan dolar a mi smo sa kineskim partnerom zaključili ugovor za 46 miliona evra", rekla je Brnabić, na mitingu u Smederevu, navodeći da je Predsednik Srbije Aleksandar Vučić povratio poverenje stranih investitora u Srbiju. Prema njenim rečima, "tendeciozna je laž" kada politički protivnici kažu da nikad nije bilo gore, što je "nefer, neznanje, ili jednostavno lažu".\n- On je nazaslužniji, jeste to rezultat rada celog tima, ali On je povukao, rekla je Brnabić, kao odgovor što je, kako je navela, neki kritikuju što stalno ističe doprinos Vučića.\nPredsednik Srbije Aleksandar Vučić obišao je danas radove na rekonstrukciji zgrade Gimnazije u Smederevu, za koje je Kancelarija za javna ulaganja izdvojila 168 milona dinara. Radovi su počeli 9. januara i zgrada Gimnazije biće kompletno rekonstruisana, što znači da će biti urađeni i podovi, instalacija, grejanje, krov, fasada, stolarija...\nPredsednik je rekao da je u prethodne dve godine Vlada Srbije pomogla obnovu u 113 opština, škola, bolnica, ambulanata...\n- Opštine nemaju snage da same finansiraju te obnove, jer su pod opterećenjem koje su nasledile u prethodnom periodu i nemaju novca da plate. Država u ovom trenutku zbog štednje, zbog čega su se meni smejali, može da finansira sve te obnove, kazao je Vučić.\nRekao je da će se sa radovima na izgradnji kineske industrijske zona u Smederevu početi sledeće godine, kao i da će uložiti i u turističke ture Smederevu i razne biznis varijante.Završetak radova na Gimnaziji Smederevo očekuje se do početka sledeće školske godine. Zgrada je poslednji put renovinara pre 48 godina.


GV: Za podsticaj privredi 7 miliona dinara | InfoKG - Gradski portal - Kragujevac - Najnovije vesti\n15:40 | Četvrtak, 11 01 2018\nGradsko veće donelo je program podsticaja privredi u 2018. godini u ukupnom iznosu od 7 miliona dinara. Za unapređenje privrednog i investicionog ambijenta, kroz podršku projektima udruženja/organizacija na osnovu konkursa planirano je tri miliona, dok je za mere aktivne politike zapošljavanja opredeljeno četiri miliona dinara.\nReč je o programima i merama predviđenim Lokalnim akcionim planom zapošljavanja koji će biti realizovan u saradnji sa Nacionalnom službom za zapošljavanje.\nNa sednici Gradskog veća je donet i program subvencija privredi u 2018. godini za tekuće subvencije Šumadija sajmu, Centru za strna žita i Centru za poljoprivredu i ruralni razvoj.\nOdlukom Gradskog veća sredstva subvencija za podsticaj javnim nefinansijskim preduzećima u iznosu od devet miliona dinara opredeljena su nesmetano funkcionisanje Biznis inovacionog centra.\nČlanovi veća doneli su i program rasporeda sredstava za finansiranje razvoja kulture u 2018. godini u ukupnom iznosu 44,1 milion dinara. Za finansiranje i sufinansiranje projekata po javnom konkursu opredeljeno je 34,9 miliona, dok je za finansiranje i sufinansiranje projekata bez javnog konkursa, koji su od javnog značaja predviđeno pet miliona.\nZa finansiranje i sufinansiranje programa/projekata udruženja koji su od javnog interesa za grad u ukupnom iznosu od 3,5 miliona, odlukom članova Gradskog veća za programe/projekate na osnovu javnog konkursa biće izdvojeno 2,6 miliona. Za realizaciju programa/projekata na osnovu stalno otvorenog konkursa planirano je 875.000 dinara.\nNa danas održanoj sednici donet je i program sredstava subvencija Sportskim privrednim društvima u 2018. godini. Tim programom sredstva su dobili FK Radnički 1923, Muški odobojkaški klub Radnički, Kragujevački vateropolo klub Radnički i Rukometni klub Radnički 1964.\nGV: 5,2 miliona za podsticaj poljoprivrede 13:40\nGV: Donet Program podsticaja privredi, raspodeljene subvencije u sportu i kulturi 10:30\nGV: Subvencije Šumadija sajmu i Centru za strna žita 16:03